**Asahi Linux** on projekti, jonka tavoitteena on tuoda Linux uudempiin Applen ARM-suorittimia käyttäviin Maceihin, jolloin niissä voidaan käyttää eri käyttöjärjestelmää kuin macOSia. Projektin perustaja ja johtaja on Hector Martin. Asahi Linuxin kehitys aloitettiin vuoden 2021 alussa, muutama kuukausi sen jälkeen, kun Apple ilmoitti virallisesti siirtyvänsä käyttämään omia suorittimiaan. Projektin alfaversio julkaistiin vuonna 2022. Projektin haasteena on ollut Applen oman laiteohjelmiston dokumentaation puute.

Historia
--------

Kun Apple ilmoitti siirtyvänsä käyttämään omia suorittimiaan vuoden 2020 lopulla, kiinnostusta on ollut saada Linux toimimaan niillä. Pian ilmoituksen jälkeen Linuxin luoja Linus Torvalds ilmaisi kiinnostuksensa Apple M1 -Macin käyttämiseen, jos se pyörittäisi Linuxia, mutta ajatteli, että työ tämän toteuttamiseksi vaatisi liikaa vaivaa. 

Martin julkisti projektin joulukuussa 2020 ja aloitti sen virallisesti kuukautta myöhemmin saatuaan noin 4 000 dollarin kuukausirahoituksen. Alyssa Rosenzweig, joka kehitti avoimen lähdekoodin grafiikkaohjainpinon Panfrostin, liittyi projektiin tukeakseen Applen grafiikkasuoritinta. 

Kehittäjät huomasivat nopeasti, että pelkkä Applen prosessoriarkkitehtuurille kootun Linux-ytimen käynnistäminen olisi haastavaa, koska siihen liittyi käynnistysprosessissa käytetyn Apple-koodin toiminnallisuuden selvittämisen. Työ oli aikaa vievää ja kesti suurimman osan vuodesta, mukaan lukien versiohallinnan vetopyyntöjen (*pull request*) lähettäminen tärkeimmille Linux-ytimen kehittäjille, jotta kehitys pysyisi synkronoituna ja regressioiden välttäminen. Se kuitenkin johti myöhemmin perusteelliseen ja kattavaan selvitykseen aiemmin dokumentoimattomasta käynnistysprosessista, jonka Martin ja muut julkaisivat GitHubissa.

Kokeellinen alfaversio Asahi Linux -asennusohjelmasta julkaistiin 18. maaliskuuta 2022. Asennusohjelma tarjoaa valittavana Arch Linux ARM -pohjaisen työpöydän tai minimaaliympäristön, tai UEFI -perusympäristön OpenBSD:n tai vaihtoehtoisten Linux-jakelujen asentamiseen Applen suoritinta tukevan käynnistettävän USB-aseman kautta.  Huolimatta UEFIn käynnistämisestä, Microsoft Windowsin käynnistämistä ei tueta, eikä sitä aiota tehdä, koska se edellyttäisi Windows-ytimen muokkaamista. 

Täydellistä tukea kaikille Applen suorittimia tukeville Maceille ei odoteta vielä ensimmäistä alfajulkaisua seuraavaan kahteen vuoteen. Heinäkuussa 2022 Asahi Linux -tiimi julkaisi päivityksen, joka sisältää tuen M1 Ultralle, Mac Studiolle ja varhaisen tuen M2 MacBook Prolle.

Tuki
----

Asahi Linux on tällä hetkellä kehityksensä alfavaiheessa. Vaikka se voi näyttää graafisen käyttöliittymän, se ei tällä hetkellä tue mitään grafiikkakiihdytystä, koska se edellyttää laiteohjainten luomista Applen omalle grafiikkasuorittimelle alusta alkaen.  Applen grafiikkasuorittimen suorituskyky kuitenkin riittää ajamaan tavanomaista XOrg -työpöytää hyväksyttävällä nopeudella. HDMI-videolähtöä tuetaan vain Applen suoritinta käyttävässä Mac minissä, eikä Thunderbolt-videolähtöä tueta Applen suorittimia käyttävissä MacBookeissa.

Vastaanotto
-----------

Asahi Linux on saanut hyvän vastaanoton. *The Registerin* arvostelussa todettiin, että se toimi yllättävän hyvin alfa-vaiheen ohjelmistoksi. Samoin *Ars Technica* oli vakuuttunut jo tuettujen laitteiden määrästä projektin varhaisessa vaiheessa.

Aiheesta muualla
----------------

* Takaisinmallinnus

Lähteet
-------

1. 1 2  Sharma: Porting Linux to Apple M1 Macs is proving trickier than previously imagined *TechRadar*.  15.3.2021.  Arkistoitu 21.3.2022. Viitattu 23.3.2021.
2. 1 2  Martin: The first Asahi Linux Alpha Release is here! – Asahi Linux *asahilinux.org*.  Arkistoitu 20.3.2022. Viitattu 20.3.2022. (englanniksi)
3. ↑  Linus Torvalds would like to use an M1 Mac for Linux, but… *ZDNet*.  24.11.2020. Viitattu 5.4.2022.
4. ↑  Tung: Linux on Apple's Arm silicon Macs? This crowdfunded project wants to give it a try *ZDnet*.  8.1.2021.  Arkistoitu 20.1.2021. Viitattu 31.5.2021.
5. ↑  Windows support? *Asahi Linux GitHub*.  21.5.2021.  Arkistoitu 5.4.2022. Viitattu 5.4.2022.
6. 1 2  Cunningham, Andew: Asahi Linux is reverse-engineering support for Apple Silicon, including M1 Ultra *Ars Technica*.  25.03.2022. Viitattu 30.07.2022. (englanniksi)
7. ↑  Cunningham: Linux distro for Apple silicon Macs is already up and running on the brand-new M2 *Ars Technica*.  18.7.2022.  Arkistoitu 19.7.2022. Viitattu 20.7.2022.
8. 1 2 3  Crume, Jacob: Asahi Linux Distro Improves Apple M1 Support With First Alpha Release *It's FOSS*.  21.3.2022. Viitattu 5.4.2022.
9. 1 2  Speed, Richard: We take Asahi Linux alpha for a spin on an M1 Mac Mini *The Register*.  22.03.2022. Viitattu 30.07.2022. (englanniksi)

Aiheesta muualla
----------------

* Asahi Linuxin kotisivu
* Asennusvideo